Rjukan Rockfestival

Rjukan Rockfestival, de siste årene også kjent under navnet RjukanRock, var en gitarbasert rockfestival som ble arrangert årlig, andre helgen i juni på Rjukan i Telemark fra 2000 til 2018. Styret bak festivalen begjærte festivalen konkurs i september 2015, men ble reddet gjennom spontan kronerullingsinnsamling fra festivalgjengere. Festivalen gikk på et nytt år, og klarte å hente et overskudd igjen. Den 20. festivalen ble imidlertid ikke arrangert i 2019, grunnet manglende overskudd til å arrangere en 20-års jubileumsfestival. Festivalen ble lagt på is, og ble heller ikke arrangert korona-året 2020. I 2022 ble selskapet sendt til opphør og fratrådt.

Bak festivalen stod inntil 2011 foreningen Rjukan Rockforum. Deretter ble festivalen et aksjeselskap i november 2011, og forumet ble en samarbeidspartner. Elisabeth Skinnarland var festivalsjef det første året, og leverte stafettpinnen videre til Thorbjørn Hansen (2001 – 2003), deretter Gjermund Ingolfsland (2004, 2005) og så sist til Morten Engh, som har vært festivalsjef siden 2006, før Gjermund Ingolfsland overtok igjen til festivalen 2018. Festivalen hadde siden starten vært en todagersfestival.

Rockprisen ble delt ut på Rjukan Rockfestival årlig. Den har gått til Jørn Lande i 2003, siden til The Zodiacs, Mercury Motors, TNT med Ronnie Le Tekrø, Andrej Nebb, 120 Days, Ida Maria, Wild Willy Bendiksen, DumDum Boys, Raga Rockers, Atle Pettersen, Turboneger, Frank Nielsen, Åge Aleksandersen og i 2016 til Kristopher Schau.

Historie 
2000
Festivalen ble første gang arrangert 19. og 20. mai 2000 med deLillos som det store høydepunktet. Divin' Ducks, Big Balls, og Come Taste the Band spilte også. Festivalen foregikk innendørs på Park Hotell Rjukan og Rjukanhuset. Madrugada skulle ha spilt, men måtte trekke seg, da det tok av i utlandet.

2001
Festivalen ble på ny arrangert i midten av mai, 18.-19.mai på Park Hotell Rjukan. Backstreet Girls og Jorn var hovedattraksjoner, ellers spilte  El Caco, Big Balls, Shotgun Blues (Swe), Indira og Gate 9. Også nå backet Madrugada ut.

2002
Festivalen flyttet til Rjukanhuset, og en uke seinere i mai, 24. og 25., nå med Midnight Choir og Poor Rich Ones på topp. Spilte gjorde også Bjørn Berge, Bare Egil Band, The Carburetors, Peer Gynt, Carburetors, Peepshows (Swe), Meldrum (Swe), Datsun, Tömmermenn.

2003 
Nok en gang på Rjukanhuset, 23. og 24. mai, og første gang utsolgt en av dagene, da Stage Dolls var hovedtrekkplaster lørdag, mens Freak Kitchen (Swe) var hovedattraksjon fredag. Spilte gjorde også Unni Wilhelmsen, The Zodiacs, El Caco, Lotus (Swe), Mormones, Up to Fly, Octavia og Hellsinki.

2004 
I 2004, 21. og 22. mai, var Gluecifer og CC Cowboys de fremste aktørene. Spilte gjorde også Mercury Motors, Los Plantronics, Mormones, Neperud, Bazooka Boppers, Asstronaut, Diamonddog, Hayseed og Bazooka Boppers.

2005 
Festivalen fortsatte på Rjukanhuset, 20. og 21. mai. Nå med Gåte, TNT, We, Amund Maarud, Wild Willy's Gang og Knut Buen.

2006 
Festivalen tok av for alvor 26. og 27. mai med BigBang sammen med Slade, Saxon, Paal Flaata, Amund Maarud & the Grand, Bjørn Berge, DePress, Halvor Håkanes og X-Queen of the Astronauts og Cables. Festivalen ble utsolgt på Rjukanhuset andre dag for BigBang, og deretter fant man ut at man måtte flytte festivalen ut for å kunne vokse videre.

2007 
Festivalen flyttet ut i Birkelunden i Rjukan sentrum 25. og 26. mai, og samarbeidet med Rjukan Gjestegård, men gikk på en solid underskuddssmell på 350 000 kroner, da bare 850 møtte opp.
Manfred Mann's Earth Band som fremste trekkplaster. Ellers spilte Ingenting, Black Debbath, The Kids, 120 Days, Karpe Diem, The Goo Men og Null$katte$nylterne, Överhead, El Kayenne, Ørkenkjøtt, Pandora Peaks, Spider.

2008 
Nok en gang ute på dagtid nå på utesecene utenfor Rjukanhuset 23. og 24. mai i kombinasjon med Rjukanhuset på kveldstid.
Stage Dolls toppet programmet. Ellers spilte Ida Maria, The Cumshots, Tommy Luger, Thoris Supergutt.

2009 
I festivalens 10. år flyttet man festivalen til 13. og 14 juni, og ned i tradisjonsrike Tveitoparken, der den siden har vært. Band som spilte: Postgirobygget, Marit Larsen, Jorn, The BlackSheeps, Mad & Hungry, Erik og Kriss, Bare Egil Band, Greenland Whalefishers, Kaptein Rødskjegg og Sjørøverne.

2010 
Festivalen gikk 11. – 12. juni. Nå tok det av for alvor i Tveitoparken, mye takket være DumDum Boys, som alene trakk 4 500 tilskuere i regnvær.
Band: DumDum Boys, Nazareth, deLillos, Donkeyboy med Linnea Dale, The Zodiacs, Orbo & The Longshots, Yoga Fire, Ove Rocketroll.

2011 
Festivalen gikk 3. – 4. juni på grunn av kollisjoner med pinse og andre festivaler. Besøksmessig når festivalen nye høyder i strålende skyfritt sommervær. Band: Madcon, Raga Rockers, BigBang med Linnea Dale, Jorn, Valentourettes, Hurra Torpedo, Tom Bråthen og Tinn Gospelkor, Pearly Catz med Joakim Landstad, Sigrun and the Kitchen Band, Come Taste the Band.

2012
Festivalen gikk 8.- 9. juni og konsoliderer økonomien, selv om det er varierende vær. Band: Kaizers Orchestra, Sivert Høyem, CC Cowboys, D.D.R., Atle Pettersen, Oslo Ess, Stacie Collins (USA), Envy, Absinth, Tinn Lizzy, Thoris Supergutt, GreppGuitar, Four Seasons, Marthe Kristine Nordjordet, Kristine Thorud, Tinn Soul Children. Bellatoxic trakk seg fra festivalen på grunn av sykdom hos et bandmedlem.

2013 
Festivalen gikk 7. - 8. juni. og ble en stor musikalsk suksess. Band: DumDum Boys, Turboneger, Hellbillies, Vinni, Tommy Tokyo, Eva & the Heartmaker, El Cuero, Vishnu, Dolly Dagger  m. fl.

2014 
Festivalen gikk av stabelen 13. - 14. juni. Band: Karpe Diem, Dance With a Stranger, CC Cowboys, Katzenjammer, Linnea Dale, Black Debbath, 15-års Rock'n'Roll Dream Jubileumskonsert med Jørn Lande og Tinn Lizzy, Frk. Fryd, The Quarter m. fl.

2015 
Festivalen gikk av stabelen 12. - 13. juni. Band: Seigmen, The Rainmakers (US), Åge Aleksandersen og Sambandet, Jaa9 & OnklP, Bergtatt, 30-års Jubileumskonsert med Backstreet Girls, Jam Rakta, Terry Lee Lewis & Rock Engh Roll m. fl. Til tross for overskudd etter festivalen i 2015, sendte festivalens styre 5. september 2015 ut en pressemelding om at de hadde ville sende selskapet bak festivalen, Rjukan Rockfestival AS til konkursbehandling med en samlet gjeld på under 200 000 etter underskudd fra 2013 og 2014. En spontan innsamlingsaksjon fra festivalgjengere initiert på facebook reddet imidlertid festivalen før begjæringen ble sendt til skifteretten, og dermed ble konkursen avverget.

2016
Festivalen gikk av stabelen 10. - 11. juni. Band: Kvelertak, Hellbillies, The Dogs, Staysman & Lazz, Byting, Blakk, Dirty Deeds, Chemical Music, og The Quarter, mens Tinn Floyd måtte melde sykdomsforfall. Festivalen gikk igjen med 15% i overskudd.

2017
Festivalen går av stabelen 9. - 10. juni. Band: Ian Hunter & the Rant Band, Madcon, Vamp, TNT, Return, Rotlaus, Tiebreaker, Saints & Sinners, Bare Egil og Aslags Superpopulære Barneshow, Tinn Floyd, The Dizzy Twins, Tinndølan og Helge Songe. Festivalen feirer også sin sponsor Tinn Energis 100-årsjubileum med nytt dagtidsarrangement lørdag.

2018

Festivalen i sitt 19. år gikk av stabelen i Tveitoparken 8. - 9. juni. Band: Nazareth, Morten Abel, Come Taste The Band with Doogie White, Trang Fødsel, Stacie Collins (med Georgia Satellites' Dan Baird på gitar), Pasha, Hardhaus og Pankiller - A Judas Priest Tribute.

2019

Festivalen med sitt 20-årsjubileum var planlagt å gå av stabelen 7.-8. juni i Tveitoparken, men i desember 2018 ble det offentliggjort at festivalen ikke ville bli arrangert, og i beste fall tok en pause som følge av manglende overskudd til å arrangere en verdig 20-års jubileumsfestival. Festivalledelsen uttrykte at måten artisthonorarene for headlinere ble satt i auksjons-konkurranse med andre festivaler ødela det økonomiske grunnlaget for festivaler som Rjukan Rockfestival. Festivalen har ikke blitt arrangert siden.

2022

Festivalens aksjeselskap ble oppløst, og styret fratrådte sine oppgaver. Rjukan Rockfestival var dermed historie.

Besøkende
2000: ca 400
2001: ca 550
2002: ca 600
2003: ca 1 200
2004: ca 1 500
2005: ca 1 500
2006: ca 1 700
2007: ca 1 750
2008: ca 1 600
2009: ca 3 600 
2010: ca 7 500
2011: ca 10 000
2012: ca 7 500
2013: ca 6 500
2014: ca 3 300
2015: ca 2 500
2016: ca 3 000
2017: ca 2 000
2018: ca 1 800

Eksterne lenker
 (Nedlagt 2019)

Musikkfestivaler i Telemark
Rjukan
Repeterende arrangementer etablert i 2000
Kultur i Tinn